Wit sambiloto asalé saka India lan thukulé liyar ing kana. Banjur nyebar ing Muangthai, Malaysia pérangan lor, lan Indonesia. Ing Singapura lan Bangladesh, wit sambiloto uga thukul subur. Sambiloto akèh kang tinemu thukul liyar ing panggonan kang amba, kaya déné ing pinggir dalan, tegalan, utawa laladan kang kosong lan ora karumat, uga ana ing kebon. Laladan nyebaré wit sambiloto saka dhataran cendhèk nganti kang dhuwuré 700 m sadhuwuré laut. Minangka budidaya sambiloto bisa kanthi methik woh sambiloto kang wis tuwa, jupuk winihé, banjur ditandur ing lemah.